Farg‘onada Koreya xalqaro universiteti tashkil etiladi

2019 yil 23 avgust kuni hukumatning «Farg‘ona shahridagi Koreya xalqaro universitetini tashkil etish to‘g‘risida"gi qarori qabul qilindi. Bu haqda «Huquqiy axborot» kanali orqali xabar berildi.
Universitet respublika iqtisodiyot va sanoat tarmog‘ini rivojlantirish bo‘yicha muhim vazifalarni hal etishga qodir bo‘lgan yuqori malakali kadrlarni xalqaro ta’lim standartlari darajasida tayyorlaydi.
Universitet nodavlat oliy ta’lim tashkiloti sifatida tashkil etiladi.
Universitetda o‘qitish to‘lov-kontrakt asosida koreys, ingliz va o‘zbek tillarida kunduzgi ta’lim shaklida amalga oshiriladi, bitiruvchilarga O‘zbekiston Respublikasida tan olinadigan belgilangan namunadagi diplom beriladi.
Universitetda birinchi o‘quv yilida 9 ta yo‘nalishda, 2021−2022 o‘quv yilidan boshlab 14 ta yo‘nalishda mutaxassislar tayyorlanadi.
https://t.me/huquqiyaxborot